*OFFiCiAL
4 ΑΥΓΟΥΣΤΟΥ 1892
Και δεν είδατε κανέναν άλλον να μπαίνει στο σπίτι;
Όχι, δεν είδα.
Τι κάνατε έξω;
Όπως σας είπα και πριν,
πήγα στον αχυρώνα να βρω βαρίδια.
Και σταμάτησα για να φάω ένα αχλάδι.
Αχλάδι;
Από την αχλαδιά μας.
Μετά ήρθα μέσα.
Είστε σίγουρη ότι μπορείτε να συνεχίσετε;
Ναι, καλά είμαι.
Απ' όσο γνωρίζετε, ο πατέρας σας είχε εχθρούς;
6 ΜΗΝΕΣ ΠΡΙΝ
Παρακαλώ;
Η νέα υπηρέτρια, κυρία.
Μπρίτζετ Σάλιβαν.
Σ' αυτό το σπίτι θα σε αποκαλούμε "Μάγκι".
Τα περισσότερα καθήκοντά σου θα περιορίζονται στον πρώτο όροφο.
Η πόρτα της κρεβατοκάμαράς μας θα παραμένει κλειδωμένη τη μέρα,
και τα δύο κορίτσια, οι θετές κόρες μου,
Έμμα και Λίζι, είναι πολύ μοναχικές.
Δε θα έρχεσαι σ' αυτόν τον όροφο, εκτός αν σου ζητηθεί ρητά.
- Κατάλαβες; - Μάλιστα, κυρία.
Είναι πολύ άνετα εδώ.
Μπορείς, αν θες, να φέρεις μερικά δικά σου πράγματα,
για να νιώθεις πιο οικεία.
Ευχαριστώ.
Σε λογικά πλαίσια, φυσικά.
Με συγχωρείς.
Ξέχασα τελείως ότι σε έβαλε εδώ.
Τρομερά μικρό δωμάτιο.
Έχουμε πράγματα κρυμμένα σε όλο το σπίτι.
Δυστυχώς, δεν έχουμε αρκετές ντουλάπες.
Με λένε Λίζι.
Να με λέτε Μάγκι, δεσποινίς.
Ξέχνα τα "Μάγκι" και "Πάντι".
Να διαλέγει ονόματα τυχαία για τους άλλους λόγω της καταγωγής τους;
Είναι φρικτό. Πώς σε λένε κανονικά;
Μπρίτζετ.
Η φουρκέτα σου είναι έτοιμη να πέσει, Μπρίτζετ.
Ορίστε.
Ευχαριστώ, δεσποινίς Λίζι.
ΤΕΛΟΣ Η ΧΡΥΣΗ ΕΠΟΧΗ;
Η ΚΡΙΣΗ ΣΤΟΝ ΣΙΔΗΡΟΔΡΟΜΟ ΠΥΡΟΔΟΤΕΙ ΕΘΝΙΚΗ ΑΝΑΤΑΡΑΧΗ
Ωραίο φόρεμα.
Θα πας κάπου;
Όπως σχεδιάσαμε και συζητήσαμε, θα πάω στο θέατρο.
Δε θα βγεις έξω ασυνόδευτη.
Βγαίνω από το σπίτι ασυνόδευτη κάθε μέρα, πατέρα.
Με άκουσες, Λίζι.
Κι εσύ εμένα, πατέρα.
Το θέατρο είναι η μόνη μου διέξοδος από αυτό το μέρος.
Είσαι μια Μπόρντεν. Δεν μπορείς να εμφανιστείς μόνη.
- Θα είναι όλη η πόλη εκεί. - Ναι, το ίδιο κι εγώ.
Σου το λέω με καλοσύνη, Λίζι.
Δε βοηθάς τον σκοπό σου.
- Ίσως όχι, αλλά θα πάω παρά ταύτα. - Κάθισε κάτω.
Σταμάτα!
Τα μεσάνυχτα. Όχι πιο αργά.
Σ' ευχαριστώ, πατέρα.
- Γεια σου, Λίζι. - Γεια.
Το φόρεμά σου είναι πολύ κομψό.
Και το δικό σου είναι πολύ μπλε.
Αναρωτιόμασταν γιατί είναι τόσο σκοτεινό το σπίτι σας.
Ο πατέρας δεν πιστεύει στο φως.
Γιατί να ζεις έτσι, όταν μπορείς να ζεις αλλιώς;
Το θεωρεί πολυτέλεια.
Υπάρχει και η λάμπα γκαζιού. Σωστά;
Φαίνεται να έχεις εμμονή με την έννοια του φωτισμού.
Έχεις συγγένεια με τον Έντισον;
Ξέρεις ποια είμαι.
Το πρόσωπό σου μου είναι γνωστό. Ίσως με μπερδεύει η μυρωδιά σου.
Καλέστε τον γιατρό!
- Ευχαριστώ, Μάγκι. Μπορείς να φύγεις. - Είναι καλά;
Υπάρχει κάτι γι' αυτό;
Όπως έχουμε πει και στο παρελθόν,
οι ιατρικές λύσεις είναι περιορισμένες.
Είναι απλά άλλη μια ζαλάδα, πατέρα. Το πρωί θα είναι μια χαρά.
Μήπως έχει υπερβολικό άγχος;
Πάντα ήταν πολύ ευαίσθητη.
Είσαι μια χαρά τώρα. Είσαι καλά.
Είμαι...
Ξεκουράσου τώρα.
Όλα θα πάνε καλά. Όλα θα πάνε μια χαρά.
Πες το σαν να το εννοείς.
Όλα θα πάνε καλά.
Στ' αλήθεια, Λίζι.
Τίποτα απολύτως;
Είναι δύσκολο να συμπονέσεις κάποια,
που δεν κάνει την παραμικρή προσπάθεια να βοηθήσει τον εαυτό της.
Γεια σου, Χένρι. Τι λες να ακούσουμε σήμερα;
Έχεις καμιά πρόταση;
"Η αγάπη δεν αλλάζει με τις σύντομες ώρες κι εβδομάδες,
μα φτάνει μακριά..."
"Αν είναι πλάνη αυτό και μου αποδειχτεί...
...ούτε τίποτα έχω γράψει στη ζωή".
"Κανένα εμπόδιο να ενωθούν πιστές καρδιές δε θα δεχτώ".
Με συγχωρείτε.
"Εμπόδιο".
Πολύ πιο ωραία λέξη από το "κώλυμα", δε βρίσκεις;
Έχεις πάει σχολείο;
Για λίγο.
Πόσο είναι το "λίγο";
Δύο χρόνια.
Φοβάσαι;
Να φοβάμαι;
Τι πράγμα;
Οι άντρες δε χρειάζεται να ξέρουν πράγματα, Μπρίτζετ.
Ενώ οι γυναίκες πρέπει.
Λέγεται "Εκείνο...
το κορίτσι".
"Η κουκούλα της
είναι
συνηθισμένη".
- Συνηθισμένη. - Συνηθισμένη.
"Η κουκούλα της είναι συνηθισμένη".
"Η κουκούλα της είναι κοινή".
"Το"...
Δεσποινίς;
Είστε καλά;
- Ναι, μια χαρά. - Είστε σίγουρη;
- Ναι, πέρασε. - Ίσως να σταματούσαμε.
Καλά είμαι. Δεν μπορώ να ξέρω πότε θα με πιάσουν. Ας συνεχίσουμε.
"Το φόρεμά της"...
ΚΑΝΕΙΣ ΔΕ ΘΑ ΣΕ ΣΩΣΕΙ ΑΠΟ ΑΥΤΟ ΠΟΥ ΑΚΟΛΟΥΘΕΙ
- Καλησπέρα, Μάγκι. - Καλησπέρα, κύριε Μπόρντεν.
Ήθελα απλώς να σου πω...
ότι πιστεύουμε πως κάνεις πολύ καλή δουλειά.
Σας ευχαριστώ, κύριε.
Είναι άνετο το δωμάτιό σου;
Μάλιστα, κύριε.
Μπορεί να κάνει πολλή ζέστη εκεί πάνω.
Δε με πειράζει, κύριε.
Μερικές φορές είναι καλύτερα να αφήνεις ανοιχτή την πόρτα.
Να κυκλοφορεί ο αέρας.
Είμαι ευγνώμων που βρίσκομαι εδώ.
Ίσως θα πρέπει να πάρεις αύξηση. Μια μικρή αύξηση.
Καλοσύνη σας, κύριε.
Δε θα θέλαμε να σε χάσουμε.
Να είσαι καλό κορίτσι, Μάγκι.
Είναι εντάξει.
Βλέπω ότι έκανες κατάληψη στην κρυψώνα μου.
Δεν κρύβομαι.
Όχι;
Όχι.
Απλώς...
ξεκουράζομαι λίγο, αυτό είναι όλο.
Σου έφερα κάτι.
Σημείωσα μερικά με τα οποία μπορείς να ξεκινήσεις.
ΤΗΝ ΑΜΑΡΤΙΑ ΣΟΥ ΘΑ ΤΗ ΒΡΕΙΣ ΜΠΡΟΣΤΑ ΣΟΥ
Φανερώσου!
Ίσως ήρθε η ώρα να πούμε στην αστυνομία για τις απειλές.
Είναι δικό μας ζήτημα και έτσι θα παραμείνει.
Έκανες κάτι, πατέρα;
Εννοώ, η γη που απέκτησες πρόσφατα...
Εμείς την αποκτήσαμε, Λίζι. Εμείς.
Είναι απλοί αγρότες.
Δεν καταλαβαίνουν τι απέγινε η περιουσία τους. Ίσως...
Ίσως, αν πλήρωναν τα δάνειά τους, η γη τους να τους ανήκε ακόμα.
Αν έκανα κάτι;
Η αλαζονεία σου είναι εκπληκτική.
Κάνεις απεγνωσμένες προσπάθειες να ανέλθεις στην κοινωνία.
Κουτσομπολεύεις μαζί τους, έτσι δεν είναι;
Μιλάς για εμένα κι εκείνες τα λένε στους άντρες τους
κι είναι όλα ένα παιχνίδι.
- Όχι, πατέρα... - Η επίδειξη, οι δημόσιες κρίσεις σου.
Μας αφήνεις εκτεθειμένους στον χλευασμό και τις επιθέσεις.
Είμαστε ευάλωτοι τώρα, Λίζι.
Δε βλέπεις ότι εσύ φταις γι' αυτό;
Δίκιο θα έχεις.
Θέλεις να προχωρήσεις συντηρητικά,
αλλά επειδή τριπλασιάστηκε η περιουσία σου τα τελευταία χρόνια,
θα χρειαστούμε επιπρόσθετη βοήθεια.
Μια μεγάλη εγκατάσταση θα ήταν σοφή επένδυση.
Δε θέλω να ξοδέψω περισσότερα απ' όσα είναι ανάγκη.
Ένα ξέρω για εσένα, Άντριου. Κάθε πεντάρα που ξοδεύεις, σου λείπει.
Κάθε σεντ εννοείς.
Λίζι, έλα να χαιρετήσεις τον θείο Τζον. Έκανε πολύ δρόμο.
Στην πόλη ήσουν;
- Άμπι, έχουμε δουλειά με τον Τζον. - Ναι, φυσικά.
Έλα μαζί μου, Λίζι.
Λίζι, κλείσε την πόρτα, σε παρακαλώ.
Θα το κάνω εγώ.
Θέλω να δεις κάτι, Τζον.
ΘΑ ΜΑΤΩΣΕΙΣ
ΤΟ ΤΕΛΟΣ ΣΟΥ ΠΛΗΣΙΑΖΕΙ
- Όλα με τον ίδιο γραφικό χαρακτήρα; - Ναι. Ανησυχώ κυρίως για τα κορίτσια.
Κάποια βράδια μετά βίας κοιμάμαι.
Θεωρείς αληθινές τις απειλές;
Πρέπει να τακτοποιήσω τις υποθέσεις μου. Αν πάθω κάτι...
- Μη λες ανοησίες. - Τα κορίτσια θα χρειαστούν φροντίδα.
Κάποιον να φυλάει και να προσέχει τα οικονομικά τους,
όπως πάντα πρότεινες, Τζον.
Εμένα δε με συμπάθησαν ποτέ οι κόρες σου.
Η Έμμα μπορεί, αλλά η Λίζι, όχι.
Δεν ξέρουν τίποτα για το πώς δουλεύει ο κόσμος. Ειδικά η Λίζι.
Πώς είναι η υγεία της;
Αν δε σε πειράζει που ρωτάω.
Χειρότερα.
Ο Δρ Μπόουεν συνιστά εγκλεισμό σε ίδρυμα,
αλλά η σκέψη να τη διώξω...
Μπορεί, όμως, να είναι αναπόφευκτο.
Γι' αυτό χρειάζομαι κάποιον
να ενεργεί εκ μέρους τους, χωρίς συναισθηματισμούς.
Ξέρω ότι είναι βάρος.
Θα το κάνεις για εμένα, Τζον;
Μου το υπόσχεσαι;
Το υπόσχομαι. Θα προσπαθήσω.
Θα ήθελα να μείνεις λίγες ημέρες, αν δε σε πειράζει.
Θα πω στη Μάγκι να ετοιμάσει τον ξενώνα.
Η μητέρα σου ήταν στην ηλικία σου όταν έβγαλε αυτήν τη φωτογραφία.
Ξεχνάω συχνά πόσο όμορφη ήταν.
Ναι, ήταν.
Σε όλους μας λείπει.
Θέλω να κάνουμε μια νέα αρχή.
Αυτό ακριβώς θέλω κι εγώ, πατέρα.
Ο πατέρας δε θα πιστέψει πως την παραβίασαν.
Απλά θα τα κάνεις χειρότερα.
Βούλωσέ το, Έμμα.
Καλησπέρα.
Πόσα μου δίνετε για όλα;
Σας ευχαριστώ, Έμμα και Λίζι.
Είναι η Μάγκι στο σπίτι;
Κάπου εδώ θα είναι.
Εδώ είμαι, κύριε.
- Ήσασταν εδώ κατά τη ληστεία, δις... - Σάλιβαν.
- Κρεμούσα κουρτίνες. - Δε θα μας έκλεβε.
Δηλαδή δεν άκουσες τίποτα;
Τίποτα παράξενους θορύβους;
Δεν είδες κανέναν να το σκάει;
Όχι, απ' όσο θυμάμαι, κύριε.
Χωρίς να γίνομαι αγενής, δις Σάλιβαν, σας πειράζει να δούμε το δωμάτιό σας;
- Δε χρειάζεται. - Τι εννοείς;
Να μιλήσουμε ιδιαιτέρως, αστυνόμε Φλιτ;
Ήρθε στο γραφείο μου ο ιδιοκτήτης του ενεχυροδανειστηρίου.
Δε θα πέσουμε θύματα του φόβου.
Όχι.
Όχι! Όχι!
Όχι, όχι! Σταμάτα!
Όχι, που να πάρει!
Ανάθεμα!
Φάε, Λίζι.
Είπα να φας.
Δε χρειάζεται να φάει αν δεν πεινάει, Άντριου.
Ίσως θέλει η γυναίκα σου το δικό μου. Φαίνεται πεινασμένη.
Και ο θείος Τζον φαίνεται πεινασμένος.
Υπάρχει αρκετό για όλους. Έτσι δεν είναι, πατέρα;
Νομίζεις ότι θα μας διώξεις;
Θα πετάξεις τις γεροντοκόρες σαν σκουπίδια;
Να τα δώσεις όλα στον ανώμαλο και τη σκατόγρια;
Εμένα δε θα μου μιλάς έτσι.
Θα ζητήσεις συγγνώμη στη μητέρα σου και στον θείο Τζον.
Πώς τολμάς να την αποκαλείς "μητέρα" μου;
Ζήτα συγγνώμη.
Είσαι δειλός, πατέρα.
Δειλός και ψεύτης!
Θεέ μου!
Δε θα ανεχτώ τέτοια συμπεριφορά, Λίζι!
Άνοιξε την πόρτα!
Λίζι!
Λίζι, σταμάτα!
Λίζι!
Λίζι.
Τώρα θα σε πάρουν από εδώ, δεν το ξέρεις;
Μάγκι, ετοίμασε το μπάνιο.
Μήπως...
Είχες μια κρίση.
Είσαι καλά. Να σε βοηθήσω.
Καταστράφηκε;
Μπορούμε να το φτιάξουμε.
Δεν είναι τίποτα.
Πρέπει να έχεις παγώσει.
Δεν μπορώ να το συζητήσω μαζί σου, Λίζι.
Παίρνονται αποφάσεις για εμένα.
Είναι δικαίωμά μου να μάθω αν γίνονται καταχρήσεις ή σπατάλες
στην περιουσία μου, σωστά;
Τι άλλο έχει γίνει;
Πρέπει να ξέρεις ότι αυτά είναι εμπιστευτικά.
Ίσως είναι κάτι που πρέπει να συζητήσεις με τον πατέρα σου.
Είστε ο οικογενειακός δικηγόρος. Δεν είμαι μέλος της οικογένειας;
Δε γνωρίζω τις προθέσεις του πατέρα σου,
αλλά ακόμα και αν επέλεγα να προδώσω την εμπιστοσύνη του, που δεν μπορώ,
δεν έχουμε αντίγραφα στο γραφείο. Ο πατέρας σου δε θα το επέτρεπε ποτέ.
Κύριε Τζένινγκς, μιλήστε μου καθαρά.
Ο Τζον Μορς θα γίνει διαχειριστής της κληρονομιάς μου;
Σίγουρα ο θείος σου ενδιαφέρεται μόνο για το καλό της οικογένειας.
Ο θείος μου δεν είναι τίποτα άλλο παρά ένας αποτυχημένος έμπορος αλόγων.
- Λίζι. - Είναι ψεύτης και απατεώνας.
Ο πατέρας μου τον συμβουλεύεται
λόγω κάποιας παιδιάστικης ανάγκης για ανδρική παρέα.
Είναι ακατάλληλος, κύριε Τζένινγκς!
Το ξέρετε, αλλά δεν αντικρούετε τον πατέρα μου.
Θα τον αφήσετε να μας καταστρέψει όλους για ένα καπρίτσιο;
Δε νιώθετε ευθύνη απέναντι σ' εμένα ή στην αδερφή μου;
Έλαβα ένα γράμμα.
Δεν μπορώ να το διαβάσω όλο.
Απλά διάβασέ το.
"Προσπαθήσαμε να επικοινωνήσουμε μαζί σας πολλές φορές,
αλλά, δυστυχώς, μόλις τώρα μάθαμε τη διεύθυνσή σας.
Με λύπη μου σας ενημερώνω ότι η μητέρα σας, Μέρι Κάθριν Σάλιβαν,
απεβίωσε μετά από μακροχρόνια ασθένεια".
Λυπάμαι, Μπρίτζετ.
Λυπάμαι πολύ για τον θάνατο της μητέρας σου, Μάγκι.
Σας ευχαριστώ, κύριε.
Είναι πολύ...
Κύριε Μπόρντεν.
Μην ανησυχείς, Μάγκι.
Όλα είναι καλά, γλυκιά μου.
ΕΥΧΑΡΙΣΤΩ, ΛΙΖΙ. ΜΠ.
Ηρέμησε.
Κάνε ό,τι σου λέω, Μάγκι.
Νομίζεις πως αν φύγω, θα μου δώσει συστατική επιστολή;
Θα μου βρει άλλη δουλειά; Αυτό πιστεύεις;
Πρέπει να καταλάβεις το κύρος του ονόματος του πατέρα σου.
Κατάλαβέ το.
- Καταλαβαίνω. - Όχι.
Προτιμάς να λιμοκτονήσω;
Λες να επέλεξα να είμαι εδώ;
Λίζι.
Ακούστηκε χειρότερο από αυτό που εννοούσα. Πολύ.
Όχι.
Λυπάμαι.
Λυπάμαι που σου συμβαίνει αυτό.
Ντρέπομαι που είμαι κόρη του.
Λέω ψέματα στον εαυτό μου εδώ και πολύ καιρό.
Νομίζοντας ότι θα καλυτερεύσουν τα πράγματα.
Αλλά δεν πρόκειται, έτσι;
Ποτέ.
Γιατί είσαι καλή μαζί μου;
Λίζι;
Εδώ είμαι, Έμμα.
ΘΑ ΠΕΘΑΝΕΤΕ ΟΛΟΙ ΒΑΣΑΝΙΣΤΙΚΑ
Δες τον γραφικό χαρακτήρα.
ΤΖΟΝ ΜΟΡΣ
Ταιριάζει μ' ένα συμβόλαιο που βρήκα στο γραφείο του πατέρα.
Δεν μπορούμε να είμαστε σίγουρες.
Τον είδα, Έμμα.
Πώς δεν το είδε ο πατέρας;
Δε θα το πίστευε ποτέ.
Η συνεργασία τους τον τυφλώνει.
Ο θείος Τζον εκμεταλλεύεται τον φόβο του.
Τον χειραγωγεί για να του παραχωρήσει την κληρονομιά μας, Έμμα.
Ό,τι κι αν κάνεις, μην προκαλέσεις τον Τζον.
Δεν είναι σαν εμάς.
Κάνεις λάθος. Είναι απεγνωσμένος και δεν έχει πού αλλού να πάει.
Είναι ακριβώς σαν εμάς.
Είχες βγει στην πόλη;
Δε μου φαινόσουν για νυχτοπούλι.
- Αλήθεια πίστευες ότι θα τη γλιτώσεις; - Ορίστε;
Δεν έχεις καν το θάρρος να το παραδεχτείς ανοιχτά. Σωστά;
Άσε τα παιχνίδια, Λίζι.
Νόμιζα ότι θα το συζητούσαμε ειλικρινά, αλλά έκανα λάθος.
Τι ακριβώς να συζητήσουμε;
Εσύ έχεις γράψει αυτές τις επιστολές. Δε θα το αμφισβητήσει κανείς.
Θα σε προειδοποιήσω μία φορά μόνο.
Δεν είμαι ο πατέρας μου.
Δεν μπορείς να με τρομάξεις, ώστε να σε χρειάζομαι.
Έχεις μεγάλη ιδέα για τον εαυτό σου, έτσι;
Ναι; Λοιπόν, άκουσέ με.
Είσαι απλά άλλη μια κοπέλα, σε ώριμη ηλικία,
που νομίζει ότι είναι πολύ ξεχωριστή γι' αυτόν τον κόσμο.
Κανείς δεν καταλαβαίνει πώς νιώθεις μέσα σου, αυτό είναι;
Εγώ σε καταλαβαίνω, Λίζι.
Σε καταλαβαίνω.
Δε σημαίνεις τίποτα για κανέναν. Ποτέ δε σήμαινες και ούτε πρόκειται.
Εσύ δε με ξέρεις.
Κατάλαβες; Και έτσι θέλεις να παραμείνει.
Σου το υπόσχομαι.
Λίζι.
Όλος αυτός ο κόπος μου έφερε δίψα.
Καληνύχτα, κυρίες μου.
Καλά είμαι, Μπρίτζετ.
Μην ανησυχείς για τον κύριο Μορς.
Έφυγε το πρωί. Νωρίς, μόλις ξημέρωσε.
Δεν είπε λέξη στον πατέρα σου.
- Σ' ευχαριστώ γι' αυτό που έκανες. - Δεν έκανα τίποτα.
Μη μου ζητήσεις να φύγω.
Όχι.
Νωρίς γύρισες.
Σκέφτηκα να φάμε μαζί σήμερα.
Πού είναι η Μάγκι;
Τα απογεύματα δεν εργάζεται.
Μάγκι;
Έχεις κάποιο πουκάμισο που επείγει να επιδιορθωθεί;
Ή κάποιο ασημικό που θες να γυαλιστεί;
Συνεχώς με εκπλήσσουν...
οι άπειροι τρόποι που βρίσκεις να γελοιοποιείς τον εαυτό σου
και αυτήν την οικογένεια.
Δεν είσαι τίποτα παρά μια Ιρλανδή πόρνη, έτσι;
Πες το.
Πες το!
Είμαι μια Ιρλανδή πόρνη.
Δε θέλω να περνάς χρόνο με τη Μάγκι.
Ορίστε;
Δε θέλω να κάνεις μαθήματα στη Μάγκι, να πηγαίνετε περιπάτους,
δε θέλω να της μιλάς,
με άλλον τρόπο από αυτόν που αρμόζει σε κυρία και υπηρέτρια. Κατάλαβες;
- Η Μπρίτζετ είναι φίλη μου. - Κάνεις λάθος, είναι υπηρέτριά σου.
Όπως και να 'χει, δεν έχει σημασία.
Θα την απολύσω τον Σεπτέμβριο.
Για ποιον λόγο;
Δε χρειάζομαι λόγο.
Η σχέση που αποκτήσατε είναι αφύσικη και πρέπει να λήξει.
Μη με αναγκάσεις να το πω πιο ωμά.
Πες το.
Πες ακριβώς αυτό που εννοείς.
Θέλω να σε ακούσω να το λες.
Είσαι βδέλυγμα, Λίζι.
Επιτέλους είμαστε στο ίδιο επίπεδο, πατέρα.
Δε θα σε συγχωρήσει.
Όχι τώρα.
Πρόσεχε πώς μου μιλάς.
Γιατί;
Σύντομα θα σε διώξει.
Φοβάμαι.
Δε θα αφήσω κανέναν να σε πειράξει.
Δεν μπορείς να το υποσχεθείς.
Θα το υποσχεθώ.
Και θα το τηρήσω.
Με πιστεύεις;
Αν θελήσεις βοήθεια,
θα την έχεις.
Για να το λες αυτό, πρέπει να είσαι σίγουρη.
Ανεξάρτητα από το κόστος.
Είμαι.
ΑΝΤΡΙΟΥ ΜΠΟΡΝΤΕΝ ΤΕΛΕΥΤΑΙΑ ΔΙΑΘΗΚΗ
4 ΑΥΓΟΥΣΤΟΥ 1892
Μπρίτζετ;
Μπρίτζετ, έλα γρήγορα!
Κάποιος σκότωσε τον πατέρα!
Πήγαινε φώναξε την αστυνομία! Τώρα!
Πήγαινε, Μπρίτζετ!
Απ' όσο γνωρίζετε, ο πατέρας σας είχε εχθρούς;
Να επαναλάβω την ερώτηση;
Όχι, σας άκουσα.
Τότε απαντήστε, παρακαλώ.
Στην Αμερική είμαστε, κύριε.
Όλοι ζωντανοί άντρες έχουν εχθρούς.
Φυσικά υπάρχει διαθήκη, την έχω δει.
Σίγουρα δεν είναι στο γραφείο του πατέρα, ούτε στο σπίτι.
Επικοινωνήσατε με τον δικηγόρο;
Ο Άντριου Τζένινγκς ήταν δικηγόρος του και δεν ξέρει τίποτα για διαθήκη.
- Θα είχε κι άλλον. Δικηγόρο ακινήτων. - Το βρίσκω δύσκολο. Ήξερες τον πατέρα.
Μάλλον νόμιζε ότι θα ζήσει για πάντα.
Μάλλον είναι ένα λάθος που κάνουμε όλοι, έτσι δεν είναι;
Έχουμε τη δίδα Μπόρντεν στο σπίτι την ώρα του φόνου και το φονικό όπλο.
Έχετε ένα τσεκούρι. Μόνο αυτό μπορούμε να πούμε.
Ένα τσεκούρι καλυμμένο με αίμα και τρίχες.
- Και υπάρχει και κίνητρο. - Δεν υπάρχει κίνητρο.
Αντιθέτως.
Λόγω της αιφνίδιας εξαφάνισης της διαθήκης,
εσύ κι η αδερφή σας θα κληρονομήσετε μια από τις μεγαλύτερες περιουσίες.
- Αυτός είναι αισχρός υπαινιγμός. - Έμμα.
Αν...
η Λίζι δηλώσει ένοχη σε μια μειωμένη κατηγορία...
Μειωμένη κατηγορία;
Τι σημαίνει αυτό;
Είναι προς συζήτηση.
Ανθρωποκτονία; Ανθρωποκτονία εξ αμελείας, ίσως;
Και η Μάγκι;
Ήταν εδώ όλη την ώρα. Δε θα κατηγορηθεί;
Αρκετοί μάρτυρες την είδαν έξω να πλένει τα παράθυρα,
την ώρα του φόνου της μητριάς σας.
Και ο θείος σας έχει άλλοθι.
Είναι άγνωστο πού βρισκόταν η αδερφή σας.
Μα η αδερφή μου είναι αθώα.
Δεν υπάρχουν εγγυήσεις φυσικά,
αλλά είναι γυναίκα και από καλό σπίτι, οπότε ίσως ο δικαστής δείξει ευμένεια.
Δε θα δηλώσει ένοχη.
Τότε, θα κρεμαστεί.
Μπρίτζετ, κοίταξέ με.
Λίζι. Ήρθε η ώρα.
ΜΙΑ ΦΡΙΚΤΗ ΤΡΑΓΩΔΙΑ, ΔΙΠΛΗ ΔΟΛΟΦΟΝΙΑ
ΔΙΑΠΡΑΧΘΗΚΕ ΑΠΟ ΨΥΧΡΗ ΦΟΝΙΣΣΑ
ΧΩΡΙΣ ΣΥΝΑΙΣΘΗΜΑ
Λίζι Άντριου Μπόρντεν, από σεβασμό στην οικογένειά σας
και την ιστορία σας στην κοινότητα,
έδωσα εντολή η δίκη να γίνει κεκλεισμένων των θυρών.
Θα παρακαλούσα τόσο την κατηγορούσα αρχή όσο και την υπεράσπιση
να μη συζητήσουν λεπτομέρειες της υπόθεσης, καθώς προχωρούμε.
Καθηγητά Γουντ,
κατέχετε την έδρα της Χημείας στο πανεπιστήμιο Χάρβαρντ. Σωστά;
Ναι, σωστά.
Και...
εξετάσατε το εν λόγω τσεκούρι. Σωστά;
Μάλιστα.
Η αστυνομία θεώρησε ότι είχε ύποπτους λεκέδες
και κατά τα φαινόμενα, ανθρώπινες τρίχες, πάνω στο τσεκούρι.
Και τι βρήκατε εσείς;
Τα δείγματα αίματος και τριχών από το εν λόγω τσεκούρι
ήταν ζωικής προέλευσης.
Από πτηνό, συγκεκριμένα.
Ευχαριστούμε, καθηγητά Γουντ.
Καταραμένες σκύλες.
Η εργασία σου εδώ δεν έχει τελειώσει, Μάγκι.
Νομίζω ότι είναι καλύτερο να βρω άλλη δουλειά.
Απλά δε θα το επιτρέψω.
Και υπό αυτές τις συνθήκες, ούτε το δικαστήριο.
Αν με χρειαστεί κανείς, μπορεί να με βρει στο Ντάγκλας.
- Με συγχωρείς. - Μην απατάσαι.
Αν αφήσεις να κρεμαστεί η αδερφή μου γι' αυτό,
θα σε στοιχειώνω για την υπόλοιπη ζωή σου.
Σου εύχομαι κάθε τύχη.
Με συγχωρείς.
Δεν πρέπει να είσαι τελείως απένταρος ακόμα.
Εξεπλάγην που δεν είδα το όνομά μου στη λίστα επισκεπτών,
αλλά πάντα υπερισχύει η λογική.
Κάτι γνωρίζω από το Δίκαιο Ακινήτων της Μασαχουσέτης, ξέρεις.
Η Άμπι Μπόρντεν πέθανε 90 λεπτά πριν από τον πατέρα σου.
Δεν είναι πολλή ώρα;
Αρκετή για να σιγουρευτείς.
Να σιγουρευτείς για τι;
Αν πεθάνει πρώτα ο σύζυγος, κληρονομεί τα πάντα η οικογένεια της συζύγου.
Βλέπεις, αν ο πατέρας σας πέθαινε πριν από την Άμπι,
δε θα παίρνατε τίποτα εσείς,
θα τα κληρονομούσε όλα η οικογένεια της Άμπι.
Όμως, αν πεθάνει πρώτα η Άμπι και μετά ο Άντριου,
εσείς τα κληρονομείτε όλα.
Άρα, ο τρελός που διέπραξε το έγκλημα, σκεφτόταν το συμφέρον μου;
Αυτό θέλεις να πεις;
Νομίζεις ότι η Μάγκι σου θα βγάλει αυτήν την εβδομάδα,
αν δεν πάρω ό,τι μου ανήκει;
Μην τολμήσεις να με υποτιμήσεις, βρομιάρα.
Όχι, Τζον.
Πιστεύω ότι εσύ με υποτίμησες.
Θα βρω εκείνη τη διαθήκη.
Και δε θα πάρεις τίποτα.
Μα τα έχω ήδη όλα.
Και τα χρήματα αγοράζουν πολλά, Τζον.
Όπως ξέρεις, ένας πεινασμένος άνθρωπος είναι ικανός για όλα.
Δε σε φοβάμαι.
Κι όμως.
Το βλέπω.
Το νιώθω.
Δε θα είσαι ποτέ ασφαλής. Ούτε για μία ημέρα.
Δεν είσαι ασφαλής ούτε καν εδώ, τώρα, σ' αυτό το κελί.
Στη θέση σου, θα έφευγα από το Φολ Ρίβερ, Τζον.
Θα έφευγα απόψε και δε θα κοιτούσα ξανά πίσω.
Πόρνη.
Εντάξει, αφήστε τον.
Οι γέροι και το αλκοόλ σπάνια ταιριάζουν.
ΘΑ ΤΗΝ ΚΡΕΜΑΣΟΥΝ;
Βάλτε το δεξί χέρι σας στη Βίβλο μπροστά σας.
Ορκίζεστε ενώπιον του Θεού και των μαρτύρων εδώ
να πείτε την αλήθεια όσον αφορά τη δολοφονία
του Άντριου και της Άμπι Μπόρντεν;
Ορκίζομαι.
Κύριε Τζένινγκς.
Δεσποινίς Σάλιβαν.
Η αστυνομία προσδιόρισε
την ώρα θανάτου της Άμπι Μπόρντεν περίπου στις 9:30 π.μ.,
και του Άντριου Μπόρντεν περίπου στις 11:00 π.μ.
Πού βρισκόσασταν εσείς εκείνες τις ώρες;
Έξω. Έπλενα τα παράθυρα.
Και πότε επιστρέψατε μέσα στο σπίτι;
Μετά τις 11:00, μόλις τελείωσα.
Και από τις 9:00 έως τις 11:00...
πού ήταν η δεσποινίς Μπόρντεν;
Η δις Έμμα επισκεπτόταν φίλους.
Και η δις Λίζι;
Ήταν έξω.
Όλο το πρωί;
Όλο το πρωί.
Είχε πολλή ζέστη, αν θυμάστε.
Είχε πάει στον αχυρώνα για λίγο και μετά κάθισε κάτω από την αχλαδιά.
Ευχαριστούμε, δις Σάλιβαν.
Δεν έχω άλλες ερωτήσεις, κύριε πρόεδρε.
Κύριε Μούντι;
Δεσποινίς Σάλιβαν.
Είστε σίγουρη ότι βλέπατε συνέχεια τη δίδα Μπόρντεν;
Ναι, είμαι σίγουρη.
Δεν ήσασταν συγκεντρωμένη στη δουλειά σας;
Υποθέτω πως ναι.
Τότε, πώς είστε απολύτως βέβαιη ότι ήταν συνεχώς εκεί;
Τα παράθυρα έπλενα, κύριε.
Δηλαδή;
Ίσως να ήταν δύσκολο για κάποιον σαν εσάς να συγκεντρωθεί στη δουλειά.
Αλλά για εμένα, το να πλένω τζάμια είναι τόσο εύκολο όσο το να αναπνέω.
Θα το είχα προσέξει.
Τη βλέπατε συνέχεια; Ακόμα και όταν ανοίξατε στον κύριο Μπόρντεν;
Την έβλεπα τότε, όπως τη βλέπω και τώρα.
Ναι.
Έχεις μόνο πέντε λεπτά, Λίζι.
Κρυώνεις;
Όχι.
Τι ήμουν για εσένα;
Πώς μπορείς και ρωτάς κάτι τέτοιο;
Δε σε ξέρω.
Δεν ξέρω ποια είσαι.
Ήσουν καλύτερα πριν; Αυτό λες;
Αυτό πιστεύεις;
Τι θέλεις τότε;
Θέλω να προσπαθήσουμε.
Ονειρεύεσαι.
Απλώς ονειρεύεσαι.
Δεν το βλέπεις, δεν μπορείς να το δεις.
Τι να δω;
Ζούμε σε αυτόν τον κόσμο, όχι σε άλλον.
Αυτόν εδώ.
Το ξέρω.
4 ΑΥΓΟΥΣΤΟΥ 1892
Δώσε αυτό στην κυρία Μπόρντεν ακριβώς στις 9:00.
Πες της ότι το έστειλαν οι Τσώρτσιλ.
Μόλις ήρθε αυτό για εσάς, κυρία.
Όχι.
Πρέπει να αλλάξω.
Η κυρία Τσώρτσιλ είναι άρρωστη.
Θεέ μου, όχι!
Δε θα περιμένω έξω από το σπίτι μου! Ανοίξτε την πόρτα!
Να πάρει ο διάολος!
Έχω κάποιο γράμμα σήμερα, πατέρα;
Όχι, όχι σήμερα.
Θα ήθελες μια σόδα;
Πολύ ευγενικό εκ μέρους σου.
Πηγαίνω έξω να μαζέψω μερικά αχλάδια.
Θα ήθελες ένα;
Όχι.
Κύριε Μπόρντεν.
Μάγκι.
- Μάγκι, άσε το τσεκούρι. - Όχι.
Δώσε μου το τσεκούρι.
Να πάρει, Μάγκι, δώσε μου το τσεκούρι.
Την έπιασε κάποιου είδους κρίση.
Λίζι.
Μπρίτζετ.
Πήγαινε να ξαπλώσεις τώρα.
Συγγνώμη.
Μπρίτζετ!
Μπρίτζετ, έλα γρήγορα!
Κάποιος σκότωσε τον πατέρα!
Πήγαινε φώναξε την αστυνομία! Τώρα!
Πήγαινε, Μπρίτζετ!
Υποσχέσου μου κάτι.
Μη μου γράψεις.
- Και μη με ψάξεις. - Όχι.
Δε θέλησα ποτέ κάτι από εσένα.
Η Λίζι Μπόρντεν δεν κατέθεσε ποτέ.
Οι ένορκοι συνεδρίασαν για 90 λεπτά, προτού την ανακηρύξουν αθώα.
Δεν πίστευαν ότι μια γυναίκα της κοινωνικής θέσης της Λίζι
θα μπορούσε να διαπράξει ένα τόσο αποτρόπαιο έγκλημα.
Η Έμμα και η Λίζι ήρθαν σε ρήξη λίγο μετά τη δίκη,
και παρέμειναν αποξενωμένες για την υπόλοιπη ζωή τους.
Η Μπρίτζετ Σάλιβαν μετακόμισε στη Μοντάνα,
και έμεινε σε μια φάρμα μέχρι τον θάνατό της, σε ηλικία 82 ετών.
Η Λίζι έζησε μόνη μέχρι τον θάνατό της σε ηλικία 67 ετών.
Δεν παντρεύτηκε ποτέ, είχε λίγους φίλους,
και άφησε το μεγαλύτερο μέρος της περιουσίας της στη Ηumane Sοciety.
Απόδοση - Προσαρμογή Χαρά Προσκεφαλά